जम्मू-कश्मीर मुद्दे पर बॉलीवुड एक्ट्रेस का निशाना, कहा- कश्मीर में वो भी प्लॉट खरीदने का सोच रहे हैं जो...  
जम्मू और कश्मीर मुद्दे पर बॉलीवुड एक्ट्रेस ने किया ट्वीट
बिदिता बाग ने कहा, कश्मीर में वो भी प्लॉट लेने का सोच रहे हैं जो...
बिदिता बाग का ट्वीट हुआ वायरल
जम्मू और कश्मीर (Jammu and Kashmir) से अनुच्छेद 370 (Article 370) हटने के बाद देश में लगातार हलचल जारी है. सोशल मीडिया पर कई ऐसे पोस्ट सामने आ रहे हैं, जिसमें लोग कभी वहां की लड़कियों से शादी करने की बात करते हैं तो कभी प्लॉट खरीदने की बात कर रहे हैं हैं. हाल ही में इस मुद्दे पर बॉलीवुड एक्ट्रेस बिदिता बाग (Bidita Bag) ने भी ट्वीट के जरिए अपना रिएक्शन दिया है. बिदिता बाग (Bidita Bag) ने अपने ट्वीट  के जरिए उन लोगों पर निशाना साधा है, जो जम्मू और कश्मीर राज्य (Jammu and Kashmir) से धारा 370 (Article 370) हटने के बाद से ही वहां घर बनाने और प्लॉट खरीदने की बातें कर रहे हैं. 

काश्मीर में वो भी लेने का सोच रहे हैं प्लॉट,
नेट चलाने तक को लेते जो मेरा हॉट-स्पॉट !
-source unknown #kashmir

बिदिता बाग (Bidita Bag) ने लोगों पर निशाना साधते हुए ट्वीट किया, जिसमें उन्होंने लिखा, "कश्मीर में वो भी लेने का सोच रहे हैं प्लॉट, जो नेट चलाने तक को लेते थे मेरा हॉट-स्पॉट."

Ek Kashmiri seb ka rate sunke ek darjankela khareedne walo...mere tweet se tumlogo ko kashmiri mirchi lagi hai kya? mujhe troll mat karo...#kashmir

जम्मू और कश्मीर मुद्दे पर आया उनका यह ट्वीट सोशल मीडिया पर भी खूब सुर्खियां बटोर रहा है. इससे पहले बिदिता बाग ने अपने एक और ट्वीट के जरिए ट्रोलर्स को भी बखूबी जवाब दिया था. बिदिता बाग ने ट्रोलर्स को जवाब देते हुए लिखा, "एक कश्मीरी सेब का रेट सुनकर दूसरे फल खरीदने वालों, मेरे ट्वीट से तुमलोगों को कश्मीरी मिर्ची लगी है क्या? मुझे ट्रोल मत करो."

Kashmiri seb khareedne ki aukaat nehi hai...karne chale Kashmiri ladki se shaadi

बता दें कि बॉलीवुड एक्ट्रेस बिदिता बाग (Bidita Bag) ने हाल ही में ट्वीट किया था, जिसके जरिए उन्होंने कश्मीरी लड़कियों से शादी करने वाले बयान पर निशाना साधा था. उन्होंने अपने ट्वीट में कहा था, "कश्मीरी सेब खरीदने की औकात नहीं है और चले हैं कश्मीरी लड़की से शादी करने."